Zvonimir Kožulj novi igrač Hajduka!

Zvonimir Kožulj novi igrač Hajduka

Dvadesetdvogodišnji veznjak Zvonimir Kožulj novi je igrač Hajduka. S Bijelima je nešto nakon 14.45 sati potpisao ugovor i odmah se priključio momčadi Marijana Pušnika.



Kožulj je rođen 15. studenog 1993. godine u Ljubuškom, a nastupao je za Zrinjski, Vitez i Branitelj Mostar, odakle je prešao u Široki Brijeg. U prošloj sezoni odigrao je 22 utakmice i zabio 6 golova, a za reprezentaciju Bosne i Hercegovine debitirao je prije sedam dana na Kirin Kupu u Japanu.

- Sretan sam što sam stigao u Hajduk, veliki klub. Nadam se da ću svojim igrama i prezentacijama na terenu opravdati ukazano povjerenje, a posebno se veselim igranju pred prepunim Poljudom - kazao je odmah nakon potpisa novi veznjak Bijelih.

14/6/2016 - 14:48 sati

Prva momčad